**

SLUŽBENI GLASNIK

OPĆINA ZADVARJE

GODINA 2020 Zadvarje ,08.05.2020 Broj 4

***AKTI OPĆINSKOG NAČELNIKA***



OPĆINA ZADVARJE

KLASA:350-01/20-05/4  
URBROJ:2155/04-02-20-2

Zadvarje, 08.05.2020

Na temelju članka 72. Zakona o zaštiti okoliša („Narodne novine“, br. 80/13, 153/13, 78/15, 12/18 i 118/18) i članaka14. i 15. Uredbe o strateškoj procjeni utjecaja strategije, plana i programa na okoliš („Narodne novine“, br. 3/17), a u postupku strateške procjene utjecaja Strategije razvoja turizma Općine Zadvarje 2019.-2020. Općinski načelnik Općine Zadvajre donosi

**O D L U K U**

**o osnivanju i imenovanju članova stručnog savjetodavnog Povjerenstva za stratešku procjenu utjecaja na okoliš**

**Strategije razvoja turizma Općine Zadvarje 2019.-2025.**

Članak 1.

Ovom Odlukom osniva se stručno savjetodavno Povjerenstvo za stratešku procjenu utjecaja na okolišStrategije razvoja turizma Općine Zadvajre 2019.-2025., a u svrhu ocjenjivanja cjelovitosti i stručne utemeljenosti strateške studije utjecaja na okoliš.

Članak 2.

U Povjerenstvo se imenuju:

1. Ivan Krželj, Općinski načelnik Općine Zadvarje, predsjednik Povjerenstva,
2. Marija Vuković predstavnica Upravnog odjela za zaštitu okoliša, komunalne poslove, infrastrukturu i investicije Splitsko-dalmatinske županije, član Povjerenstva
3. Tomislav Opačak. predstavnik Upravnog odjela za gospodarstvo, EU fondove i poljoprivredu Splitsko-dalmatinske županije, član Povjerenstva,
4. Hrvoje Vuletić predstavnik Konzervatorskog odjela Split, član Povjerenstva,
5. Ivan Čarija , predstavnik Hrvatskih voda, član Povjerenstva

Tajnik Povjerenstva je Asija Šošić, Pročelnica Jedinstvenog upravnog odjela Općine Zadvarje

Članak 3.

Povjerenstvo iz članka 1. ove Odluke obvezno je izvršavati zadaće sukladno odredbama Zakona o zaštiti okoliša te u svom radu primjenjivati odredbe propisane Uredbom o strateškoj procjeni utjecaja strategije, plana i programa na okoliš („Narodne novine“, br. 3/17).

Članak 4.

Povjerenstvo se osniva na određeno vrijeme, i to na ono koje je potrebno za izvršenje zadataka iz članka 1. ove Odluke.

Članak 5.

Članovi Povjerenstva za sudjelovanje u radu na sjednicama Povjerenstva nemaju pravo na novčanu naknadu.

Članak 6.

Administrativno-tehničke poslove vezane za rad Povjerenstva obavljat će tajnik Povjerenstva.

Članak 7.

Ova Odluka stupa na snagu danom donošenja, a objavit će se u „Službenom Glasniku Općine Zadvarje“.

KLASA:350-01/20-05/4  
URBROJ:2155/04-02-20-2

Zadvarje, 08.05.2020

Općinski načelnik Općine Zadvarje

Ivan Krželj mag.ing.el